ኣብ ኬንያ ተራእዩ ዝተብሃለ "እየሱስ ክርስቶስ" ብ450 ሚልየን ዶላር ዝተሸጠ ቅብኣ ዳ ቬንቺ ናብ ዱባይ ኣምሪሑ በዓለ ልደት ኣብ ሃገራት ምዕራብኣብ ዝተፈላለየ ኩርናዕ ዓለም ዝነብሩ ብኣማኢት ኣሽሓት ዝቑጸሩ ኤርትራውያንን ኢትዮጵያውያንን ንእምነትን ባህልን እቲ ዝነብርሉ ሃገራት ብምኽታል በዓለ ልደት የብዕሉ። እቶም ብኣካልን ኣብ ሓደ ቤትን ክራኸቡ ዘይክእሉ ኣባላት ስድራ፡ አዕሩኽን ፈተውትን ብካርድን ብቴሌፎንን ደሃይ ሕድሕድ ይፋለጡን ህያብ ይለኣኣኹን። ብዝኾነ ይኹን ምኽንያት ተረሓሒቖም ዝጸንሑ፡ አሕዋትን አዕሩኽን ንበዓለ ልደት ከም ጽቡቕ ኣጋጣሚ ዕርቅን መሐደሲ ርክብን ተጠቒሞም ፍቕሮምን ርክቦምን የመሓይሹ። ኣብ ድራር ልደት፡ ኣብ መኣዲ ከቢቦም ክሳብ እታ ዕለት ብጥዕና ንዘጽንሖም ፈጣሪኦም እናመስገኑ፡ ደሃይ ሕድሕድ ይለዋወጡ። ንዓመታ እቲ እዋን ብደሓነ ሰላም ንከጽንሖም ብምትስፋው ከኣ ንዝመጽእ ዓመት ውጥን ልደትን መደባት ህይወትን ይሰርዑ። ለብዘበን ግን ብሰንኪ ምክልኻል ለበዳ ኮቪድ ምንቅስቓስ ሰባትን ምትእኽኻብን ስለዝተኣገደ፡ ኣብ ነብሲ ወከፍ ቤት በዓለ ልደት ከም ቀደሙ ኣይክኽውንን እዩ። በዚ ምኽንያት ከኣ ብዙሓት ሰባት ዝሓሸ ግዜን መጻእን ክመጽእ ይምነዩ። ኣስመረት ሞጎስ ካብ ሕቡራት መንግስታት ኣመሪካ “ ነዚ ሕማም ዘምጽአ ፈጣሪ ባዕሉ ብምሕረቱ ይተዓረቐና!” ብምባል፡ እዚ ንዓለምና ኣጨኒቑዋ ዘሎ ሕማም በዚ ተስፋ ሂቡ ዘሎ ክታበት ተገቲኡ ህይወት ናብቲ ቅድሚ ኮቪድ ዝነበሮ ንቡር እዋን ክምለስን ደቂ ሰባት ብዘይ ዝኾነ ይኹን እገዳ ካብን ናብን ክንቀሳቐሱን ክመላለሱን ብምምናይ “ንዘጋጠመና ብደሆ ብተስፋን ፍሽኽታን ክንገጥሞ ኣሎና” ትብል። ምንጪ ስእሊ, GREAT GROTTOS ገጽና ብፍሽኽታን ተስፋን ክዅላዕ ኣለዎ ሰላም ብርሃነ እውን “ጸገምን ሽግርን መናብርቲ ደቂ ሰባት ስለዝኾኑ ኣብዚ ንንቡር ህይወትና ዘራሪጉዎ ዘሎ ናይ ኮቪድ እዋን እውን ንበዓለ ልደት በብቲ እንኽእሎን ዕድላት ዘፍቅደልናን ብኽብሪ ከነሕልፎ ኣሎና - ብጸገም ክንስነፍ የብልናን” ትብል። እዚ ርእይቶ ግን ናይ ሰላም ጥራሕ ኣይኮነን ገነትን ኣስመረትን እውን ተመሳሳሊ ሓሳብ እዩ ዘለወን። ግን ከኣ ናትና ጥራሕ ዘይኮነ ናይ ኣማኢት ኣሻሓት ማሕበረ ሰብ ዓለም ርእይቶን ሓሳብን ክኸውን ይኽእል እዩ ይብላ። ሕብረተሰብ ዓለም፡ ከም ኣብ ሕማም ኮቪድ ገይሩ ሓድሕዳዊ ምድግጋፍ ኣየርኣየን ይብል መጎስ። ከም ኣብዚ እዋን እዚ ገይሩ “ኣጆኹም ኣጆኹም ኣይተበሃሃለን”። ምኽንያቱ ኮቪድ ዶብን ዓሌትን ዘይፈሊ፡ ንኹሉ ፍጡር ወዲ ኣዳም አሕቢሩ ዘጥቅዕ ሓደገኛ ቫይረስ ብምዃኑ፡ ሓባራዊ ዕዮን ፍልጠትን ዜጋታት ዓለም ኣገዳሲ እዩ - ይረአ ከኣ እነሀ ብምባል ሓሳቡ ይድርዕ። ስለዝኾነ ከኣ ሕብረተሰብ ዓለም ብጸገም ከይደነነ ኢድን ጓንትን ኮይኑ ነዚ ሓደገኛ ለበዳ ክገጥሞን ክምክቶን ከምዘለዎ ሕጂ ኣብዚ ምትእኽኻብ ዘየፍቅድ በዓለ ልደት እንተኾነ እውን ብሞራል ክቕጽል ኣለዎ ይብል። በዓለ ልደት ኣብ ኩሉ ኩርናዕ ዓለም ድሙቕ እዩ። ለብዘበን ግን ለበዳ ኮቪድ ብዝሰዓቦ ተዓጾ - ተዓጾን ተነጸልን ግለልን፡ ነቲ ድሙቕ በዓል መቐረት ነፊጉዎ ኣሎ። እንተኾነ ኣብዚ ውጡር እዋን እውን ይኹን ተስፋን ብርሃንን ሃሰስ ምባል ኣገዳሲ ስለዝኾነ፡ ድሮ እውን ክታበት ተረኺቡስ ጀማሚሩ ስለዘሎ ንበዓል ለብዘበን ብተስፋ ክንጽንብላ ይግባእ ክትብል ገነት ኣቤል ርእይቶኣ ኣቕሪባ። ኣስመረት መጎስ እውን “ ወጥሪ ኮቪድ ብዘየገድስ በዓለ ልደት ብተስፋ ክበዓል ኣለዎ” ትብል።ስልማት በዓል ልደትኣብ ቅንያት ልደት ዳርጋ ነብሲ ወከፍ ኣባይቲ ኤውሮጳ፡ ይዓብን ይንእስን እምበር ብዝተፈላለየ ሕብራዊ መብራህቲ ዘጌጸን ብዝተፈላለየ ስልማት ዝወቀበን ጽሕዲ ልደት ኣለዎ። ኣብ ኤርትራን ኢትዮጵያን እውን ብዙሕ ኣይኹን እምበር ብፍላይ ኣብ ከተማታትስ ተመሳሳሊ ምልክት ካብ ዝተኣታቶ ሓያሎ ኮይኑ ኣሎ። ለበዳ ኮቪድ ነቲ ዝጸንሐ ልምዲ በዓለ ልደት እኳ እንተዓናቐፎ፡ ሕጂ እውን እንተኾነ ኣብ ዝተፈላለየ ህዝባዊ ቦታታት ምዕራብ ብስልማት ዝወቀበ ጽሕዲ ልደት ዘይብሉ ህዝባዊ ማእከላት የሎን። ዳርጋ ነብሲ ወከፍ ቤት ፍሉይ ዝኽሪ በዓላት ልደት ኣለዋ። ምንጪ ስእሊ, GREAT GROTTOS እቲ ቕነ ብመግብን መስተን፡ ዕላልን ጸወታን እዩ ዝምቅር። ብፍላይ ኣብ በዓላት ልደት፡ ብስራሕን ትምህርትን፡ ብመገሻን ውልቃዊ ዋኒንን ንነዊሕ እዋን ተረሓሒቖም ዝጸንሑ ኣባላት ስድራ አዕሩኽን መቕርብን ዝራኸቡሉን ዝተሓቛቖፉሉን እዋን እዩ። ብፍላይ ኣብ ዓባይ ብሪጣንያ ክታበት ኮቪድ ተረኺቡን ተፈቲኑን እናተባህለ፡ ኣብዚ ቐረባ መዓልታት ሓዲሽ ዓይነት ቫይረስ ስለዝተረኸበ፡ ኩሉ ዓይነት ምንቅስቓስ ክድረት፡ ኣብ በዓል ልደት ዝግበር ልሙድ ምትእኽኻብ ስድራ ደው ክብል ዝገትእ ኣዋጅ ተኣዊጁ ኣሎ። እንተኾነ ልዕሊ ኩሉ ጥዕናን ድሕነትን ስለዝኾነ ንበዓለ ልደት ምእንቲ ድሕነትን ጥዕናን ክንብሎ ዝምልከቶም ሊቃውንቲ ጥዕና ዝህቡና ምኽርን ሓበሬታን ክንትግብር ኣገዳሲ እዩ ትብል ገነት ኣቤል፡ “ ልዕሊ ኩሉ ጥዕና እዩ!” ብማለት። መልእኽቲ በዓለ ልደትከም ልሙድ መራሕቲ ሃይማኖት ኣብ በዓለ ልደት ዘመሓላልፉዎ ሃይማኖታዊ መልእኽቲ ኣሎ። እቲ ኣብ ኣብያተ ክርስትያናት ዝስበኽ መንፈሳዊ መልእኽቲ “ተፋቐሩን ተኸባበሩን” ዝብል ምዃኑ ዝገልጽ መጎስ፡ ዓበይቲ ኣቦታትን ኣጋዕዝ ኣዴታትን፡ ስሙያት ስነ-ጥበበኛታትን ሓላፍነታውያን ምሁራትን፡ ኮታ ኩሉ ሕልናዊ ሓላፍነት ዝስከም ዘበለ፡ “ነዚ ሕማቕ እዋን ተሓባቢርና ንስገሮ፡ ንሓድሕድና ንደጋገፍ፡ ዘይስገር ጸገምን ብደሆን የሎን” ከምዝብሉ ብምዝኽኻር፡ “ ከምቲ እንምከሮ ክንገብር ንፈትን” ብማለት ነቲ መልእኽቲ የራጉዶ። ኩሎም እቶም ኣብዛ ዓንቀጽ እዚ ርእይተኦም ዘካፈሉ ከኣ “ልደት 2020፡ ዓመተ ሰላምን ቅሳነትን፡ ዓመተ ድሕነትን ሕውየትን፡ ዓመተ ፍቕርን ሕውነትን” ክገብረልና፡ እቲ ኣብ ኢትዮጵያ-ትግራይ ኣጋጢሙ ዘሎ ኩናትን ቅልውላውን ክሃድእ፡ ብኵናትን ተሰዲዱን ተመዛቢሉን ዘሎ ህዝቢ ናብ ቤቱን መረበቱን ክምለስ፡ ተቛሪጹ ዘሎ ማሕበራዊ ኣገልግሎት፡ ሓይሊ መብራህትን ስልክን፡ ኣገልግሎት ሕክምናን ባንክን ብዝቐልጠፈ ክጅመርን ንፋስ ዕርቅን ሰላምን ክነፍስ” ዘለዎም ትምኒትን ሃንቀውታን ገሊጾም። ንዓመታ እዚ እዋን ዝሓሸ ሰላምን ርግኣትን ክህሉ መልእኽቲ ሰናይ ምንዮቶም ኣመሓላሊፎም። ተዛማዲ ትሕዝቶ ብ450 ሚልየን ዶላር ዝተሸጠ ጥበብ ዳ ቬንቺ ናብ ኣቡ-ዳቢ ኣምሪሑ7 ታሕሳስ 2017 ቪድዮ, ኢትዮጵያ፡ "ጥምቀት ኣብ ኢትዮጵያ ኣብ ኣኽሱም'ዩ ተጀሚሩ"19 ጥሪ 2020 ቅዱስ ሰሙን፡ ጸሓፍቲ ታሪኽ ብዛዕባ ሓቀኛ መልክዕ እየሱስ እንታይ ይብሉ?6 ሚያዝያ 2018 ጳጳስ ፍራንቸስኮ ቊሳዉነትን ድኽነትን እዛ ዓለም ኾኒኖም25 ታሕሳስ 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
